বক্তব্যকে ঘিরে উখিয়াতে নানা সমালোচনা চলছে। উখিয়া উপজেলার ৪নং রাজাপালং ইউনিয়নের চেয়ারম্যান প্রার্থী  জাহাঙ্গীর কবির চৌধুরীর সমর্থনে আয়োজিত ১০ হাজার লোকের মেজবান ও নির্বাচনী জনসভায় তার ভগ্নিপতি সংসদ সদস্য আব্দুর রহমান বদি উপস্থিত জনসাধরণের উদ্দেশ্যে বলেন, চেয়ারম্যান পদপ্রার্থী জাহাঙ্গীর কবির চৌধুরীকে ভোট দিলে এলাকার উন্নয়ন হবে। তিনি প্রতিপক্ষ প্রার্থী শাহ কামাল চৌধুরীর কড়া সমালোচনা করে বলেন, আমার আড়াই বছরের শাসনামলে রাজাপালং ইউনিয়নে কোটি কোটি টাকার উন্নয়ন করেছি। তার বিনিময়ে আমি আপনাদের নিকট থেকে একটি করে ভোট ভিক্ষা চাই। আপনারা এতে রাজী আছেন কি না, হাত তুলে দেখান। এ কথা বলার পর মেজবানে আশা অসংখ্য ফকির, মিসকিন হাত  তুললেও একাধিক ভোটার নীরব দর্শকের ভুমিক পালন করতে দেখা গেছে। সংসদ সদস্যের এমন বক্তব্যের সমালোচনা করে ভোটাররা বলাবলি করেন, সরকারী ভাবে সভা, সমাবেশ ও মেজবান খাওয়ানো সম্পূর্ণ নিষেধ থাকলেও তিনি সরকারী দলের এমপি বলেই কি এসব কথা! অনেকেই বলেন, তারা চাচা-ভাতিজা হামিদুল হক চৌধুরী ও জাহাঙ্গীর কবির চৌধুরীর মধ্যে বাঘে-হরিণের সম্পর্ক চলে আসছিল দীর্ঘদিন থেকে। শুধুমাত্র নির্বাচনী বৈতরণী পার হওয়ার জন্য এ কৌশল অবলম্বন করেছে।  উপস্থিত অনেকে বল্লেন,যাই হোক ভোট দেয়া না দেয়া ভোটারদের ব্যাপার। তবে মানুষ এক বেলা ভুড়িভোজ করতে  পেরেছে এটাই যথেষ্ট। নির্বাচনী আচারণবিধি লংঘন করে জাহাঙ্গীর কবির চৌধুরীর বাসভবন এলাকা ফলিয়াপাড়া প্রাথমিক বিদ্যালয় খেলার মাঠে আয়োজিত নির্বাচনী জনসভার লোক সমাগমের জন্য শুক্রবার (১০ জুন) সকাল ৮টা থেকে ভোটারদের মেজবান খাওয়ানো শুরু করে, এবং তা চলতে থাকে সভা শেষ না হওয়া পর্যন্ত। মেজবানে ১৭টি গরু, মহিষ, ৩০টি ছাগল, ২ হাজার মুরগী জবাই করা হয়েছে বলে প্রত্যক্ষদর্শীরা জানান।  উপজেলা কমিউনিটি পুলিশের সভাপতি মুহাম্মদ হোছাইন খাঁনের সভাপতিত্বে অনুষ্টিত নির্বাচনী জনসভায় প্রধান অতিথির বক্তব্য রাখেন সরকারী দলের সংসদ সদস্য  আব্দুর রহমান বদি, বিশেষ অতিথি জেলা আওয়ামীলীগের ভারপ্রাপ্ত সভাপতি এডভোকেট আহমদ হোছাইন, উপজেলা আওয়ামীলীগের সাধারণ সম্পাদক অধ্যক্ষ হামিদুল হক চৌধুরী, রাজাপালং ইউনিয়নের চেয়ারম্যান প্রার্থী জাহাঙ্গীর কবির চৌধুরী, সাংবাদিক নুর মোহাম্মদ সিকদার, রফিকুল ইসলাম ও হানিফ আজাদ।